stanford-oval/wikipedia huggingface dataset:
פעולות טרור באירופה
הפיגועים > 2013

| תאריך | מקום | מדינה | סוג | הרוגים | פצועים | מבצע | תיאור |
| --- | --- | --- | --- | --- | --- | --- | --- |
| 22 במאי | לונדון | הממלכה המאוחדתהממלכה המאוחדת | פיגוע דריסה, דקירה ועריפת ראש | 1 | 0 | זאבים בודדים | שני מחבלים דרסו חייל, דקרו אותו וערפו את ראשו. |
| 25 במאי | רמות הסן | צרפתצרפת | פיגוע דקירה | 0 | 1 | זאב בודד | חייל נדקר בצווארו על ידי מחבל בלה דפאנס. |
הפיגועים > 2014

| תאריך | מקום | מדינה | סוג | הרוגים | פצועים | מבצע | תיאור |
| --- | --- | --- | --- | --- | --- | --- | --- |
| 24 במאי | בריסל | בלגיהבלגיה | פיגוע ירי | 4 | 0 | המדינה האסלאמיתהמדינה האסלאמית | פיגוע הירי במוזיאון היהודי של בלגיה: מחבל חמוש ברובה קלשניקוב פרץ למוזיאון היהודי בבריסל וירה לכל עבר. כתוצאה מהירי נרצחו ארבעה בני אדם. הירי נמשך דקה ולאחריו המחבל נמלט. בסוף החודש נעצר המחבל במרסיי שבצרפת, ובסוף יולי הוא הוסגר לבלגיה. |
| 20 בדצמבר | ליד טור | צרפתצרפת | פיגוע דקירה | 0 | 3 | זאב בודד | מחבל נכנס לתחנת משטרה ודקר שלושה שוטרים תוך שהוא צועק "אללה אכבר" ונורה למוות. |
הפיגועים > 2018

| תאריך | מקום | מדינה | סוג | הרוגים | פצועים | מבצע | תיאור |
| --- | --- | --- | --- | --- | --- | --- | --- |
| 23 במרץ | טרב | צרפת צרפת | פיגוע מיקוח, פיגוע ירי | 3 | 12 | זאב בודד | מחבל מוסלמי, ממוצא מרוקאי, שנשבע אמונים לדאע"ש החזיק ב-8 בני ערובה בסופרמרקט בדרום צרפת בדרישה לשחרר את המחבל ממתקפת הטרור בפריז בנובמבר 2015. חוסל על ידי כוחות הביטחון. בפיגוע נרצחו 3 בני אדם. |
| 12 במאי | פריז | צרפת צרפת | פיגוע דקירה | 1 | 4 | המדינה האסלאמיתהמדינה האסלאמית | גבר תקף עם סכין עוברי אורח בכיכר האופרה וצעק "אללה אכבר" במהלך המתקפה. התוקף היה אזרח צרפתי ממוצא צ'צ'ני שהיה קשור לארגון המדינה האסלאמית. |
| 29 במאי | ליאז' | בלגיה בלגיה | פיגוע דקירה ופיגוע ירי | 3 | ? | עבריין שהתאסלם | גבר דקר שתי שוטרות, חטף את נשקן, הרג אותן בירי ואז רצח אזרחית תוך צעקות אללה אכבר. הוא נורה למוות אחרי שניסה לקחת עובדת ניקיון כבת ערובה. |

| 14 באוגוסט | לונדון | הממלכה המאוחדת הממלכה המאוחדת | פיגוע דריסה | 0 | 3 | סאליח חאתר | הנהג, סאליח חאתר, בריטי ממוצא סודני בן 29, דרס הולכי רגל בסמוך לפרלמנט, פצע שלושה אנשים ואז התנגש במחסום ונעצר. |
| 20 באוגוסט | קורניה | ספרד ספרד | פיגוע דקירה | 0 | 0 | צעיר ממוצא אלג'יראי | צעיר ממוצא אלג'יראי ניסה לתקוף שוטרים בתחנת משטרה בעיירה קורניה, כ-16 ק"מ מברצלונה. |
| 23 באוגוסט | פריז | צרפת צרפת | פיגוע דקירה | 2 | 1 | המדינה האסלאמיתהמדינה האסלאמית | צעיר רצח את אמו ואת אחותו בדקירות סכין בפרבר טראפ של פריז, ופצע אדם אחד נוסף. התוקף צעק "אללה אכבר" וחוסל בזירה. ארגון המדינה האסלאמית לקח אחריות. |
| 31 באוגוסט | אמסטרדם | הולנד הולנד | פיגוע דקירה | 0 | 2 | צעיר בן 19 ממוצא אפגני | צעיר בן 19 דקר ופצע שני אזרחים אמריקאים ברכבת התחתית של אמסטרדם. הודיעה המשטרה כי מדובר בפיגוע טרור. |
| 11 בדצמבר | שטרסבורג | צרפת צרפת | ירי המוני | 5 | 13 | מוסלמי יליד שטרסבורג בן 29 בשם שריף צ'קאט | פיגוע הירי בשטרסבורג |
הפיגועים > 2019

| תאריך | מקום | מדינה | סוג | הרוגים | פצועים | מבצע | תיאור |
| --- | --- | --- | --- | --- | --- | --- | --- |
| 9 באוקטובר | האלה | גרמניה גרמניה | פיגוע ירי | 2 | 2 | נאו-נאצי גרמני בן 27 מסקסוניה-אנהלט בשם שטפן באלייט | פיגוע הירי בבית הכנסת בהאלה |
ראו גם

טרור בצרפת
טרור בגרמניה
צ'רצ'יל (קנדה)

| --- | --- |

מבט אווירי על צ'רצ'יל
 מדינה:  קנדה קנדה
 פרובינציה:  מניטובה מניטובה
 ראש העיר:  מייקל ספנס
 על שם:  ג'ון צ'רצ'יל, הדוכס הראשון ממרלבורו 
 שטח:  53.96 קמ"ר
 גובה:  0 מטרים
  ‑ הנקודה הגבוהה:  29
  ‑ הנקודה הנמוכה:  0
 אוכלוסייה:  ‏
  ‑ בעיירה:  870 (2021)
  ‑ צפיפות:  15.1 נפש לקמ"ר (2011)
 קואורדינטות:  58°46′09″N 94°10′09″W﻿ / ﻿58.769167°N 94.169167°W﻿ / 58.769167; -94.169167
 אזור זמן:  UTC -6
 churchill.ca
  מפת מיקום  מפה מפורטת   (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי צ'רצ'יל(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי צ'רצ'יל(למפת מניטובה רגילה) ויניפג ברנדון תומפסון וינקלר אונטריו מפרץ הדסון נונאווט ט. צמ. ססק. ארצות הבריתצ'רצ'יל(למפת מניטובה מוגדלת) ויניפג ברנדון תומפסון וינקלר אונטריו מפרץ הדסון נונאווט טרי. צפ. מע. ססקצ'ואן ארצות הבריתצ'רצ'יל  he tabBackground:;tabBorder:#aaa;defaultTab:0;
 
צ'רצ'יל (באנגלית: Churchill, שפות אינואיטיות: Kuugjuaq) היא עיירה בצפון מזרח פרובינציית מניטובה שבקנדה. צ'רצ'יל שוכנת בשפה המערבית של מפרץ הדסון. העיירה נמצאת כ-110 קילומטרים מגבול פרובינציית מניטובה וטריטוריית נונאווט. העיירה מפורסמת בדובי הקוטב הנמצאים בסביבתה, ואף מכונה "בירת דובי הקוטב של העולם". נכון ל-2011, בצ'רצ'יל מתגוררים 813 תושבים.
היסטוריה

הפעילות האנושית בצ'רצ'יל החלה לערך בשנת 1000 לספירה, כששבטים אינואיטיים הגיעו לאזור העיר מפנים היבשה. שבטים אינואיטיים אחרים הגיעו לאזור העיר כ-500 שנים אחר כך, מהארכיפלג הארקטי הקנדי.
בשנת 1619, משלחת בראשות מגלה הארצות הדני-נורווגי ינס מונק הגיעה לאזור העיר בשתי ספינות. רק 3 מתוך 64 חברי הצוות שרדו את החורף ושבו לדנמרק-נורווגיה.
בשנת 1717 חברת מפרץ הדסון הקימה את יישוב הקבע הראשון באזור – מוצב נהר צ'רצ'יל שנקרא על שם ג'ון צ'רצ'יל, הדוכס הראשון ממרלבורו. המוצב נבנה כמה קילומטרים במעלה נהר צ'רצ'יל ממיקומה של העיר כיום, ומטרתו העיקרית הייתה שליטה על סחר הפרוות באמריקה הצפונית. המקום הפך לצומת דרכים חשוב בסחר הפרוות, אליו הגיעו פרוות מכל רחבי קנדה של היום.
כחלק מהסכסוך האנגלי-צרפתי על צפון אמריקה, המוצב הוחלף במבצר הנסיך מוויילס, מבצר גדול עשוי אבן בחצי האי המערבי שבשפך נהר צ'רצ'יל. בשנת 1782, המבצר נכבש על ידי הצרפתים, והאנגלים, שהיו במיעוט ביחס לצרפתים, נכנעו ללא קרב. מנהיגי בריטניה וצרפת הסכימו ש-32 אזרחים בריטיים ישוחררו מהמבצר, 32 אסירים צרפתיים ישוחררו מבתי סוהר ברחבי האימפריה הבריטית, ושנווט בריטי יסייע לספינות הצרפתיות לנווט במפרץ הדסון למשך כשנה, כדי שלא יתרסקו לתוך קרחונים.
תחת שלטון הצרפתים, כמעט ולא התרחש מסחר במבצר, ואף נעשה ניסיון כושל כדי להרוס אותו. הפסקת הפעילות המסחרית במבצר השפיעה בעיקר על האינואיטים, שהרוויחו כסף ורכוש רבים מהסחר בפרוות, ולאחר הפסקת המסחר, הפכו לעניים מאוד.
בשנת 1783, הבריטים כבשו את האזור בחזרה, והקימו מבצר חדש, במרחק קצר במעלה הנהר. המבצר הפך למקור יציב, אך לא מרכזי של פרוות. בעקבות הירידה בסחר בפרוות, והצלחת החקלאות המודרנית בקנדה, המבצר הפך למקום יישוב נידח ומרוחק, כמעט בלתי מאוכלס.
לאחר עשרות שנים של ייאוש מהמונופול של הרכבת הקנדית-פסיפית בהעברת סחורות, ממשלות של פרובינציות במערב קנדה התאגדו לשם הקמת נמל גדול וחדש במפרץ הדסון. תחילה, פורט נלסון, נמל בשפת נהר נלסון, כ-200 קילומטרים דרומית לצ'רצ'יל, נבחר למטרה זו בשנת 1912. לאחר כמה שנים של מאמץ בהשקעה של מיליוני דולרים קנדיים, הפרויקט ננטש, אך לאחר מלחמת העולם הראשונה, צ'רצ'יל נבחרה כחלופה. אף על פי שהשירות ההידרוגרפי הקנדי מיפה את האזור ומצא דרך ימית בטוחה להגיע אליו, בניית קו הרכבת לעיר הנמל ההולכת ונבנית הייתה אטית, והסתיימה רק בשנת 1929. בשנת 1932 הגיע לנמל צ'רצ'יל הנוסע הראשון, שבחר להפליג מבריטניה לססקצ'ואן דרך מפרץ הדסון, במקום דרך נהר סנט לורנס.
בשנת 1942, בזמן מלחמת העולם השנייה, חיל האוויר של ארצות הברית הקים בסיס בשם פורט צ'רצ'יל כחמישה קילומטרים ממזרח לעיר. לאחר המלחמה ועד לאמצע שנות השישים של המאה העשרים, הבסיס הופעל במשותף על ידי ארצות הברית וקנדה למטרות אימון.
קרוב לצ'רצ'יל, היה פעיל בעבר אתר לשיגור טילים ניסיוניים למטרות מחקר, בשם "מתחם צ'רצ'יל לחקר רקטות". המתחם הוקם כחלק ממחקר אמריקאי-קנדי. הרקטה הראשונה שוגרה בשנת 1956, והשיגורים נמשכו עד לסגירת המתחם בשנת 1984. במקום בו היה המתחם, נמצא כיום "Churchill Northern Studies Centre"', מתקן למחקר האזור הארקטי. בצ'רצ'יל עדיין ישנו מתקן לשיגור רקטות, הקרוי פורט צ'רצ'יל (אתר אחר מאשר בסיס חיל האוויר האמריקאי לשעבר). בפורט צ'רצ'יל היה צפוי להיבנות נמל החלל של קנדה, אך בשל פשיטת הרגל של היזם, הפרויקט לא בוצע.
בשנת 1950, הממשלה הבריטית שקלה לבנות אתר לניסויים גרעיניים ליד צ'רצ'יל, אך בסופו של דבר, בחרה אתר באוסטרליה
טבע ואקולוגיה

צ'רצ'יל ממוקמת בשפך נהר צ'רצ'יל, לחוף מפרץ הדסון. העיר ממוקמת במישורי הדסון, בנקודת מפגש של 3 אזורים אקולוגיים: הטייגה בדרום, הטונדרה הארקטית בצפון מערב, ומפרץ הדסון בצפון. הפארק הלאומי וואפסוק ממוקם בדרום העיר. הנוף סביב צ'רצ'יל מושפע מקרקעות רדודות שנוצרות על ידי שילוב של אדמה קפואה וסלעים מותמרים. תכסית היער באזור, המורכבת מעצי אשוחית שחורה, היא דלילה, והעצים ננסיים, וזאת כתוצאה ממאפיינים סביבתיים אלו. תופעת טבע נוספת באזור, היא גיזום קרח – תופעה שבמהלכה חלקיקי שלג וברד, שפוגעים בצמחייה לאורך זמן, מסירים ו"גוזמים" ממנה ענפים, עלים ופרחים. באזור ישנן פעילויות נופש וספורט, כגון: דיג, נסיעה ברכבי שטח ובטרקטורוני טונדרה, שיט בסירות ובקאנו, ואפילו הטסת מסוקים ומטוסי אולטרה לייט.
טבע ואקולוגיה > זוהר הקוטב

כמו כל היישובים בצפון קנדה, בצ'רצ'יל נראה לעיתים זוהר הקוטב. הראות של הזוהר תלויה גם בבהירות השמיים, שבדרך כלל לא מאפשרת לראות את זוהר הקוטב בקיץ, בשל תופעת שמש החצות.
טבע ואקולוגיה > גאוגרפיה ואקלים

צ'רצ'יל שוכנת על קו רוחב 58 צפון, הרבה יותר צפונה מעל האזור המאוכלס בצפיפות שבדרום קנדה. צ'רצ'יל ממוקמת הרחק מכל עיר אחרת, היישוב הגדול הקרוב אליה ביותר הוא תומפסון, שנמצא במרחק של 400 קילומטר מצ'רצ'יל. צ'רצ'יל שוכנת בחצי האי המזרחי שמקיף את שפך נהר צ'רצ'יל, ובחצי האי המערבי שוכן מבצר הנסיך מוויילס. בצפון, העיר גובלת במפרץ הדסון.
צ'רצ'יל בעלת אקלים קר וקיצוני הרבה יותר מאשר ערים אחרות בעולם שנמצאות על קו הרוחב 58 צפון. אקלימה של צ'רצ'יל מוגדר בשיטת קפן כ-DFC, בשל מיקומה מעל קו העצים, החורף הארוך והקר מאוד, והקיץ הקצר, הקריר עד מתון. החורפים של צ'רצ'יל קרים יחסית למיקומים אחרים בקו רוחב 58 צפון, בטח לכאלו שנמצאים על שפת הים. זאת משום שמפרץ הדסון הרדוד קופא בחורף, ומבטל כל מיתון טמפרטורה, שלרוב מתרחש בקרבת הים. רוחות צפוניות שמקורן בקוטב הצפוני, עוברות מעל מפרץ הדסון הקפוא, ומצננות אותו ואת צ'רצ'יל לטמפרטורה ממוצעת של 26- מעלות צלזיוס בינואר. לעומת זאת, אקלימה של ג'ונו, שגם היא ממוקמת על קו רוחב 58 צפון, ממותן על ידי האוקיינוס השקט, שעמוק וחם יותר ממפרץ הדסון. בג'ונו, הטמפרטורה הממוצעת בינואר היא 3.5- מעלות צלזיוס, 22.5 מעלות יותר מאשר בצ'רצ'יל. עם זאת, בקיץ, כאשר מפרץ הדסון מפשיר, הקיץ של צ'רצ'יל מתמתן. הטמפרטורה הממוצעת בצ'רצ'יל ובג'ונו בחודש יולי היא כמעט זהה: 12.7 מעלות צלזיוס בצ'רצ'יל, 13.8 מעלות בג'ונו. צ'רצ'יל נמצאת מעט דרומית לקו הרוחב של סטוקהולם, אך עם זאת, סטוקהולם בעלת אקלים חם ומתון יותר באופן משמעותי, ובמשך כל השנה בסטוקהולם הטמפרטורה גבוהה יותר מאשר זו שבצ'רצ'יל. הפרש הטמפרטורות הזה נגרם, בין השאר, בשל השפעתו של זרם הגולף על סטוקהולם.
כלכלה

תיירות, ובעיקר תיירות אקולוגית, הן מרכיבים משמעותיים בכלכלה המקומית, והן משמעותיות במיוחד בעונת דובי הקוטב (אוקטובר ונובמבר). תיירים מגיעים לצ'רצ'יל גם כדי לצפות בלווייתני בלוגה בנהר צ'רצ'יל, בחודשים יוני ויולי. לאזור מגיעים גם צפרים רבים. הנמל של צ'רצ'יל הוא התחנה האחרונה של רכבת מפרץ הדסון. "Churchill Northern Studies Centre",מושך אליו מבקרים ואנשי אקדמיה מרחבי העולם, המעוניינים באזור הארקטי. בעיר ישנו גם מרכז רפואי, מספר בתי מלון, סוכנויות תיירות ומסעדות, המשרתות את המקומיים ואת התיירים.
כלכלה > תיירות אקולוגית

צ'רצ'יל ממוקמת לאורך קטע מקו החוף של מניטובה, שאורכו הכולל 1,400 קילומטר, במפגש של שלוש ביומות גדולות: ביומה ימית, טייגה, וטונדרה, מה שיוצר מגוון גדול של בעלי חיים וצמחייה. בכל שנה, 10,000–12,000 תיירים אקולוגיים מבקרים בעיר ובאזורה, מתוכם 400–500 הם צפרים.
כלכלה > תיירות אקולוגית > דובי קוטב

החל משנות ה-80 של המאה ה-20, התפתח בעיר ענף התיירות, שמבוסס בעיקר על הרגלי הנדידה של דובי הקוטב. התיירים יכולים לצפות בבטחה בדובי הקוטב מאוטובוסים מיוחדים הקרויים טרקטורוני טונדרה. השימוש בטרקטורונים עוזר לקיום התיירות המקומית, אך עלול לגרום נזק למערכת האקולוגית המקומית, כאשר הם נוסעים מחוץ למסלולים הקבועים שלהם. אוקטובר ותחילת נובמבר הם הזמן האידיאלי לצפייה בדובי קוטב, כשאלפי פרטים מחכים עד לקפיאתו של מפרץ הדסון, על חצי האי שעליו שוכנת העיר, וחצי האי שמולו, עליו שוכן מבצר הנסיך מוויילס, כדי שיוכלו לצוד את הטרף העיקרי שלהם – הפוסה הטבעתית. ישנן הזדמנויות לצפות בדובי קוטב בחודשים לא חורפיים, עם סיורים בסירה באזורי חוף בהם ניתן לצפות בדובי קוטב שנמצאים על היבשה, וששוחים בים.
מקומיים רבים משאירים את מכוניותיהם לא נעולות, למקרה שמישהו יצטרך לברוח מדובי הקוטב באזור. הרשויות המקומיות אחראיות על המתקן שקרוי "כלא לדובי קוטב", בו מוחזקים דובי קוטב ששוטטו בעקביות בקרבת העיר או בתוכה, וישוחררו כאשר מפרץ הדסון יקפא. בעבר, חשבו שדובי הקוטב הם חיות בודדות, שלא נפגשים עם דובים אחרים פרט לצורך הזדווגות. לעומת זאת, בצ'רצ'יל, נכרתות "בריתות" רבות בין הדובים בעונת הסתיו. בריתות וחברויות אלו שורדות רק עד קפיאת מפרץ הדסון, אז כל דב צד לבדו את הפוסות הטבעתיות.
כלכלה > תיירות אקולוגית > לווייתני בלוגה

אלפי לווייתני בלוגה ששוחים למימיו החמים של שפך נהר צ'רצ'יל, במהלך החודשים יוני ויולי, מהווים אטרקציה חשובה בעונת הקיץ. בעונה הזאת ישנם גם דובי קוטב, אך ניתן לצפות בהם רק בסיורים ממסוקים.
כלכלה > תיירות אקולוגית > ציפורים

צ'רצ'יל היא יעד לצפרים מסוף מאי עד אוגוסט. צפרים זיהו יותר מ-270 מיני ציפורים ברדיוס של 40 קילומטרים סביב צ'רצ'יל, ביניהם אוח השלג, ברבור טונדרה ובז ארקטי.
כלכלה > תיירות אקולוגית > בריאות

בצ'רצ'יל ישנו מרכז רפואי מודרני, שהוא חלק מרשות הבריאות האזורית של ויניפינג, ומעסיק כ-100 עובדים. המרכז מספק 44 מיטות, טיפולי שיניים ומעבדות אבחון לשירות תושבי צ'רצ'יל והיישובים שבמחוז קיוואליק שבנונאווט.
כלכלה > תיירות אקולוגית > מחקר האזור הארקטי

"Churchill Northern Studies Centre" הוא מוסד ללא כוונות רווח, העוסק במחקר וחינוך, הממוקם 23 קילומטרים ממזרח לצ'רצ'יל. חלק מהשירותים שהוא מספק הם לינה, ארוחות, השכרת ציוד, ותמיכה לוגיסטית לחוקרים העוסקים במגוון רחב של נושאים הקשורים לאזור הארקטי.
תחבורה

העיר היא התחנה הסופית והצפונית ביותר של רכבת מפרץ הדסון. השילוב הזה של נמל וקו רכבת, הוא חשוב לשם ייצוא סחורה קנדית לארצות אירופה. הנמל של צ'רצ'יל הוא הנמל העיקרי של קנדה באוקיינוס הארקטי. בצ'רצ'יל עובר גם קו הרכבת ויניפג–צ'רצ'יל, ששתי תחנותיו הסופיות הן תחנת צ'רצ'יל, ותחנת יוניון, שנמצאת בוויניפג. הרכבת חוצה את כל הקו 3 פעמים בשבוע, למרחק של 1700 קילומטרים. כל נסיעה לאורך הקו לוקחת 40 שעות בערך.
הנמל של צ'רצ'יל הוא הנמל היחיד באוקיינוס הארקטי שמחובר לרשת הרכבות הצפון-אמריקאית. הנמל מסוגל לתת שירות לכלי שיט בגודל פנמקס. קרחונים ימיים מגבילים את הניווט ואת השיט מאמצע הסתיו עד לאמצע הקיץ.
אין כבישים מצ'רצ'יל המגיעים לשאר קנדה. מלבד הרכבת, שתי חברות תעופה מפעילות קווים סדירים לוויניפג וליישובים צפוניים בנונאווט. חברת התעופה "Calm Air" מפעילה טיסות יומיות לוויניפג ולמחוז קיוואליק שבנונאווט.
ממשלת מניטובה הציעה שהנמל של צ'רצ'יל ישמש כ"שער ארקטי" – הוא יקבל אוניות מכולות מאסיה, המכולות יועמסו על רכבת, ומשם יועברו ליעדים מרכזיים באמריקה הצפונית. צ'רצ'יל משטענת (מעבירה מכלי תחבורה אחד לשני) תבואה מאז שנת 1929.
ב-31 באוקטובר 2012, ה-"Financial Post", עיתון כלכלי קנדי, דיווח כי בשל עיכובים באישורים של בניית צינורות נפט משדות הנפט של אלברטה, מתכנני הצינורות שוקלים לשלוח את הנפט, דרך הרכבת, לצ'רצ'יל, שם הנפט יועמס על מכליות נפט.
דמוגרפיה ותרבות

נכון למפקד הלאומי שקנדה ערכה בשנת 2006, רוב האוכלוסייה (56.41%) היו ילידים (אינדיאנים).
ציד ודיג הן עדיין פעילויות חשובות לרוב התושבים הילידים בעיר, אם כי אמצעי התחבורה בו הם משתמשים הוא מודרני – אופנוע שלג. השפה העיקרית בה הילידים משתמשים היא אנגלית, אך יליד אחד מכל חמישה דובר ניב כלשהו של קרי.
בעיר נמצא מרכז רב תכליתי מודרני, שנמצאים בו ספרייה, מרכז רפואי, מעונות יום, בריכת שחייה, מגרש הוקי קרח, משטחי קרלינג, חדר כושר, מגרשי כדורסל, גן שעשועים מקורה, אולם קולנוע וקפיטריה. קרוב לעיר נמצא "Eskimo Museum", מוזיאון לתרבות האינואיטית, המופעל על ידי הבישופות של צ'רצ'יל. במוזיאון נמצאים מעל 850 פריטי אומנות אינואיטית. הפריטים כוללים פסלים היסטוריים ועכשוויים העשויים מאבן, עצמות ושנהב, כמו גם פריטים ארכאולוגיים ודגימות של חיות בר (שלדים, פוחלצים וכו').
עד סוף שנות ה-80, השלטון המקומי בעיר והסוכנות הקנדית לפארקים ערכה מסע הסברה וחינוך לתושבי העיר בנושא בטיחות באזורים בהם מסתובבים חופשי דובי קוטב, מה שצמצם באופן משמעותי את מספר ההיתקלויות האלימות עם הדובים, וכתוצאה מכך תרם לתיירות האקולוגית, כך שגם תושבי העיר וגם דובי הקוטב הרוויחו מהמהלך.
אוכלוסיית העיר פחתה בעקביות

אוכלוסייה בצ'רצ'יל במהלך השנים
הערות שוליים

1 2  פרופיל מפקד אוכלוסין לצ'רצ'יל, סטטיסטיקס קנדה.
↑  The Polar Bear Capital Of The World Like You've Never Seen It Before, HuffPost, ‏2014-02-27 (באנגלית)
↑  https://www.worldcat.org/title/ordeal-by-ice-the-search-for-the-northwest-passage/oclc/1391959
↑  אחד מצאציו של ג'ון ג'רצ'יל הוא המדינאי הנודע וינסטון צ'רצ'יל
↑  McGoogan, Ken (2004). Ancient Mariner. Bantam Press. pp. 299–307. ISBN 978-0-553-81642-6.
↑  http://bos.sagepub.com/content/59/4/60.full.pdf
↑  Strategies for revegetation of disturbed gravel areas in climate stressed subarctic environments with special reference to Churchill, Manitoba, Canada: a literature review
1 2  http://climate.weather.gc.ca/climate_normals/results_1981_2010_e.html?stnID=3871&lang=e&dCode=&province=MAN&provBut=Go&month1=0&month2=12
| --- | --- |
בקרת זהויות :  NLI: 987007561796105171  GND: 4408055-4  LCCN: n79058475  MusicBrainz: 1447d0b5-b991-44b0-b023-18f8c96b0b55  NARA: 10037523  VIAF: 146502183   WorldCat (עם VIAF): 146502183 
אנשים משבט צ'יפוואיה (אנ') בצ'רצ'יל, 1894
אורות הצפון בצ'רצ'יל
דובי קוטב בצ'רצ'יל
מזחלת כלבים בצ'רצ'יל
סטנלי גרינברג

| --- | --- |
אין תמונה חופשית
 לידה:  10 במאי 1945 (בן 79) פילדלפיה, ארצות הברית 
 מדינה:  ארצות הברית 
 השכלה:  אוניברסיטת הרווארד  אוניברסיטת מיאמי  תיכון מונטגומרי בלייר 
 מעסיק:  אוניברסיטת ייל 
 מפלגה:  המפלגה הדמוקרטית 
 פרסים והוקרה:  מלגת גוגנהיים (1976) 
 
סטנלי גרינברג (באנגלית: Stanley Bernard Greenberg; נולד ב-10 במאי 1945) הוא יועץ פוליטי ועורך סקרים יהודי-אמריקאי, אשר שימש כיועץ עבור מועמדים דמוקרטיים כמו ביל קלינטון, אל גור וג'ון קרי, טוני בלייר, נלסון מנדלה וגרהרד שרדר ולמועמדים ממפלגת העבודה בהם לאהוד ברק בשנת 1999, לעמיר פרץ בשנת 2006 ולשלי יחימוביץ' בשנת 2012.
קורות חיים

גרינברג נולד בפילדלפיה למשפחה יהודית אמריקאית. הוא בוגר תואר ראשון מאוניברסיטת מיאמי באוהיו משנת 1967. הוא עשה אחר כך תואר שני (1969) ודוקטורט (1972) באוניברסיטת הרווארד. אחר כך לימד מדע המדינה באוניברסיטת ייל עד לשנת 1979. באותה שנה הוא פרש מהאקדמיה וייסד את מכון הייעוץ Greenberg-Lake שיעץ לסגן הנשיא וולטר מונדייל ולסנטור כריסטופר טוד.
גרינברג פגש את קלינטון לראשונה בשנת 1988 ועזר לו להיבחר בשנית בשנת 1990 לתפקיד מושל ארקנסו. גרינברג היה יועצו הפוליטי של ביל קלינטון בשנת 1992 במהלך מערכת הבחירות לנשיאות ארצות הברית 1992, ונחשב כאחראי לקמפיין המוצלח שהוביל לבחירתו של קלינטון. בקמפיין הודגשה מדיניות מרכז כדי לזכות בקולות ימין וכן נושאים כמו מערכת הבריאות בארצות הברית.
גרינברג הוא בעליו של מכון מחקר וייעוץ בוושינגטון בשם Greenberg Quinlan Rosner.
רעייתו מאז 1978 היא רוזה דילורו, חברת בית הנבחרים של ארצות הברית מטעם מחוז הקונגרס השלישי של קונטיקט.
מרכז בית שלום לשואה

| --- | --- |
אין תמונה חופשית
 מידע כללי
 סוג:  מוזיאון להנצחת זכר השואה, מוזיאון, אגודה תרבותית, מוזיאון עצמאי 
 כתובת:  Acre Edge Road, Laxton, Newark NG22 0AP 
 מיקום:  Newark and Sherwood 
 מדינה:  הממלכה המאוחדת 
 הקמה ובנייה
 תקופת הבנייה:  ?–1995
 תאריך פתיחה רשמי:  1995 
 
 קואורדינטות:  53°11′46″N 0°57′09″W﻿ / ﻿53.196221°N 0.952586°W﻿ / 53.196221; -0.952586
 www.holocaust.org.uk
 he
 
מרכז בית שלום לשואה, הנקרא גם המרכז והמוזיאון הלאומי לשואה, הוא מוזיאון שואה ליד לקסטון שבנוטינגהמשייר, אנגליה.
היסטוריה

המוזיאון נפתח בשנת 1995, זהו מוזיאון השואה הייעודי היחיד באנגליה (אין מוזיאוון שואה נוסף בממלכה אך יש תערוכה קבועה במוזיאון המלחמה האימפריאלי העוסקת בשואה). המרכז הוקם על ידי האחים ג'יימס וסטיבן סמית' בעקבות ביקור שערכו השניים בישראל ב-1991, שבמהלכו טיול ביד ושם שינתה לדבריהם את הדרך שבה הם הסתכלו על ההיסטוריה והשואה .המוזיאון עוסק בעיקר לחנך ולהסביר לילדים על השואה באמצעות התערוכה הראשית שלו על חוויות ילדים שנרצחו או ניצלו מהשואה. ב-2006 ביקר הנסיך הארי במוזיאון, זאת לאחר שנודיע כי הארי הגיע למסיבת תחפושות מחופש לחייל נאצי מקורפוס אפריקה. תמונות מאותו אירוע התפרסמו בעיתון "סאן" ועוררו זעם רב.
ב-21 ביולי 2010, כמעט עשרים שנה לאחר הקמת מרכז השואה של בית שלום, זכו ג'יימס וסטיבן סמית' ואמם מרינה כל אחד בתוארי כבוד של דוקטור לאותות (DLitt) מאוניברסיטת נוטינגהאם טרנט.
ראו גם

↑  Deborah Linton (2008-03-05). "Holocaust Museum Put on Hold". Manchester Evening News. נבדק ב-2008-03-19.; Holocaust Exhibition and Learning Centre officially opens.
↑  Ori Golan (2002-10-11). "In Memory of Tomorrow". Jerusalem Post. Asia Africa Intelligence Wire. נבדק ב-2008-03-20.
↑  James Smith (2004-02-15). "We Found Love in a World of Horror". Sunday Mercury. נבדק ב-2008-03-20.(הקישור אינו פעיל, April 2024)
↑  "Honorary graduates". Nottingham Trent University. נבדק ב-16 באוגוסט 2022. {{cite web}}:  (עזרה)
טבירה

טבירה (בפורטוגזית: Tavira) היא עיירה הממוקמת במזרח אלגארבה שבחוף הדרומי של פורטוגל.
טבירה היא המקום בו נהר ז'ילאו נשפך אל האוקיינוס האטלנטי וכמו כן ידועה בזכות אקלים חמים וקל.
העיר נמצאת במרחק של כ-28 ק"מ מהעיר פארו, כ-75 ק"מ מהעיר ולבה כשהיא מערבית לנהר הגוודיאנה וכ-574 ק"מ מהעיר פורטו.
העיר הייתה בעבר מושבה פיניקית, אולי בלסה (אנ').
כלכלה

טבירה היא אחד ממרכזי התיירות הפופולריים באלגארבה בה ניתן לראות מבנים רבים מהמאה ה-18 לצד חופי ים מרהיבים.
כלכלת העיר מבוססת בעיקר על פעילויות דייג, יחד עם מגזר תעשייתי הכולל מרכזי מסחר ותיירות ותעשייה צבאית בבסיסים הנמצאים בערים סמוכות.
דמוגרפיה וסטטיסטיקה

להלן טבלה הממחישה את התפתחות האוכלוסייה בעיר; וכן התפתחות האוכלוסייה בתצוגה גרפית:
מאכלים אופייניים

ברנדי פירות - מטרונו
פודינג כתום
גבינת תאנים
חלזונות ופירות ים
ערים תאומות

לטבירה 6 ערים תאומות:
צרפת פרפיניאן, צרפת
כף ורדה פורטו נובו, כף ורדה
מרוקו אל-קניטרה, מרוקו
פולין לנצוט, פולין
ספרד פונטה אומבריה, ספרד
ספרד סן ברטולומה דה לה טורה, ספרד
הערות שוליים

↑  Maria Giulia Amadasi Guzzo, José-Ángel Zamora Lopez, Un ostrakon phénicien de Tavira (Portugal), Vicino Oriente 14, 2008, עמ' 231
| --- | --- |
בקרת זהויות :  NLI: 987007566893405171  BnF: cb119646419 (data)  GND: 4555458-4  LCCN: n84112339  MusicBrainz: bea8ae98-709b-42cb-ada9-e1cfba503e3a  SUDOC: 124135188  VIAF: 127892465   WorldCat (עם VIAF): 127892465 
כנסיית קונבנטו פוסאדה
הרובע העתיק
דשנים וחומרים כימיים

| --- | --- |

 נתונים כלליים
 מייסדים:  מדינת ישראל
 תקופת הפעילות:  1946–הווה (כ־79 שנים)
 מיקום המטה:  קריית אתא 
 בעלות:  כיל
 ענפי תעשייה:  תעשייה כימית 
 מוצרים עיקריים:  33
 מנכ"ל:  גיא דידי
  
 www.iclfertilizers.com
 
סמליל החברה (ישן)
דשנים וחומרים כימיים בע"מ היא חברה בת של קונצרן ICL, העוסקת בייצור דשן בישראל.
בעלות

חברת "דשנים וחומרים כימיים" הוקמה בשנת 1946 ביוזמת משה נובומייסקי, כדי לנצל את האשלג המופק מים המלח על ידי "חברת האשלג הארץ-ישראלית" לייצור דשנים. אך הקמת המפעל התעכבה ולאחר קום המדינה הולאמה "חברת האשלג הארץ-ישראלית". בשלב זה החליטה ממשלת ישראל לשלב גורמים פרטיים בהשקעה בפיתוח המפעל, בהם: החברה הכלכלית לארץ ישראל, אפריקה ישראל להשקעות, פיק"א, המשביר המרכזי וחברת האשלג. אך לגורמים אלו לא היה הניסיון בתעשייה הכימית והתאגיד הבריטי "אימפריאל כמיקל אינדסטריז" (ICI) נכנס לשותפות במפעל וגם סיפק ידע טכני. המשך פיתוח המפעל והרחבת סל המוצרים שלו דרש השקעות נוספות, שאותם סיפקה ממשלת ישראל, כך שרוב הבעלות עברה לידיה. המטרה הייתה שלישראל תהיה יכולת עצמאית בייצור דשנים, ללא תלות ביבוא, מצד שני כדי לעודד את פיתוח החקלאות, הדשנים של המפעל נמכרו במחיר נמוך, שתחילה היה מסובסד. מנהל המפעל מיום הקמתו ובמשך כ-20 שנה היה אלכסנדר גולדברג.
בסוף שנת 1958 ביקש שר האוצר לוי אשכול למכור את המפעל למשקיע פרטי, אולם בגלל התנגדות של שר הפיתוח ושל חברי כנסת, המכירה לא יצאה אל הפועל. בשנת 1961 לאחר שמחזור המכירות גדל פי שלושה תוך חמש שנים, המפעל יכל לעבור לעבוד על בסיס מסחרי ושוב דובר על מכירתו למשקיעים פרטיים. בשנת 1962 מוזגה חברת "פוספטים בנגב" עם חברת "דשנים וחומרים כימיים" לחברה חדשה שפעלה שם "כימיקלים ופוספטים". באותה שנה גם החלה הזרמת גז טבעי לשימוש מפעל אורון של החברה משדה ראש זוהר (שהייתה הפעם הראשונה בישראל שבה הופק גז טבעי).
בשנת 1971 פורק המיזוג בין "פוספטים בנגב" וחברת "דשנים וחומרים כימיים", עם כי היא המשיכה לפועל בשם "כימיקלים ופוספטים" עד 1976.
בשנת 1975 העבירה הממשלה את מניותיה לחברה הממשלתית דאז, "כימיקלים לישראל" ובכך הפכה את דשנים לחברה בת של ICL. במסגרת תהליכי ההפרטה של "כימיקלים לישראל" שהחלו ב-1991, הונפקו מניות החברה בבורסה לניירות ערך בתל אביב. איגרות החוב של החברה כבר נסחרו בבורסה משנות ה-60. אם כי באותה תקופה צברה החברה הפסדים, עקב הגברת התחרות בענף. במהלך 1998 נמחקו מניות החברה מהמסחר בבורסה, בעקבות הצעת רכש של "כימיקלים לישראל".
בשנת 1999 מוזגה הפעילויות הניהוליות של החברה עם "תמי אימי מכון למחקר ולפתוח", אף היא מקבוצת ICL וממוקמות באותו אתר בקריית אתא.
באוקטובר 2018 חובר המפעל לרשת החלוקה של חברת "נתיבי הגז הטבעי לישראל" והוא החל להשתמש בגז טבעי במקום במזוט.